Jukka Kärnä

Jukka Ensio Kärnä (s. 14. marraskuuta 1955 Kiihtelysvaara) on suomalainen ammattiyhdistysvaikuttaja ja poliitikko. Hän toimi SDP:n kansanedustajana Kymen vaalipiiristä vuosina 2011–2015. Hän sai vuoden 2011 vaaleissa 4 325 ääntä. Hän oli ehdolla myös eduskuntavaaleissa 2015, mutta jäi valitsematta uudessa Kaakkois-Suomen vaalipiirissä.

Ennen valintaansa eduskuntaan Kärnä toimi SAK:n Kymen aluejohtajana vuodet 2005–2011. Kärnä on tehnyt pitkän uran Metallityöväen liitossa. Hän oli Imatran Ovakon terästehtaan pääluottamusmies vuosina 1989–2005 ja on ollut myös Metalliliiton liittovaltuuston puheenjohtaja. Hänen kotipaikkakuntansa on Imatra, jonka kaupunginvaltuustoon hän on kuulunut vuosina 1997–2005 ja uudelleen vuodesta 2013.

Eduskunnassa Kärnä oli talousvaliokunnan ja ympäristövaliokunnan jäsen.

 Elämä 
Eduskuntavaalit Vuosi Vaalipiiri Äänet Tulos 1999Kymi 3 215 ei valittu 2003Kymi 2 936 ei valittu 2011Kymi 4 325 valittiin 2015Kaakkois-Suomi 4 287 ei valittu Kunnallisvaalit Vuosi Kunta ÄänetTulos2000Imatra 358 valittiin 2004Imatra 394 valittiin 2012Imatra 367 valittiin 
Kärnä aloitti työuransa vuonna 1972 Imatran terästehtaan ammattikoulussa, josta eteni töihin sulattoon, hienovalssaamoon ja lopuksi viimeistelyhalliin.Käyhty, Aila. Helsingin Sanomat 12.5.1991. Kotimaa. Sulattajan ammatti on huono eväs työmarkkinoilla Imatran terästehtaan työväki pohti synkkää tulevaisuuttaan Kun tehdas päätettiin lopettaa, pääluottamusmies Kärnä pyrki vaikuttamaan keväällä 1991 silloiseen kauppa- ja teollisuusministeri Kauko Juhantaloon Imatran tehtaan puolesta.Laitinen, Pentti. Helsingin Sanomat. Talous. 21.5.1991. Pelastusretkikunta ministerin puheilla. Kun Metalliliiton valtuuston jäsen Erkki J. Partanen (sd.) tuli valituksi kansanedustajaksi, Imatra Steelin pääluottamusmies Kärnä valittiin Partasen tilalle valtuustoon.

Keväällä 1997 SAK:n liittojen välillä oli pientä erimielisyyttä Suomen kuulumisesta EMU-rahaliittoon. Metalliliiton valtuuston varapuheenjohtaja Kärnä varoitti ahnehtimasta suuria nimellispalkankorotuksia inflaation ja koron nousun takia, jotta Suomi saavuttaisi EMU-kriteerit.Aaltonen, Jarmo. Helsingin Sanomat 24.5.1997. SAK:n Lauri Ihalainen sai laajaa tukea uudelle tuloratkaisulle Paperiliiton Seppo Tyni: Alakohtaiset ongelmat on ratkottava. Vuonna 1998 Kärnä vertasi keskustan puheenjohtajaa Esko Ahoa Margaret Thatcheriin, koska Aho ihaili ns. Uuden-Seelannin mallia ja työreformia.Aaltonen, Jarmo. Helsingin Sanomat, kotimaa 16.5.1998. SAK:n Ihalainen: Optiot vaarantavat tulopolitiikan. Työreformi ja Järventaus valtuutettujen hampaissa.

Kärnä asettui ehdokkaaksi vuoden 1999 eduskuntavaaleihin, mutta ei tullut valituksi 3 215 äänellään. Kärnä tuki SAK:n ohella samana vuonna presidentti Ahtisaaren seuraajaksi ilmoittautunutta Lipposen II hallituksen ulkoministeri Tarja Halosta. Vuonna 2000 Metalliliiton puheenjohtaja Per-Erik Lundhin seuraajaksi valittiin Erkki Vuorenmaa ja myös valtuuston puheenjohtaja vaihtui: valtuuston varapuheenjohtaja Kärnä valittiin valtuuston puheenjohtajaksi kun Juho Korpi jätti paikkansa.Aaltonen, Jarmo. Helsingin Sanomat 16.5.2000. Euroopan metalliväki omaksui pian Emu-linjan. Kärnä arvosteli silloista valtiovarainministeri Sauli Niinistöä, joka Kärnän mukaan toteutti Iiro Viinasen linjaa hallituksessa. Kärnän mukaan "--sen tien päässä on työsopimusfasismi”.Aaltonen, Jarmo. Helsingin Sanomat 27.5.2000. SAK:n valtuutetut eivät hyväksy Niinistön mallia työsopimuslaiksi.

Kärnä oli puheenjohtaja Vuorenmaan tukija jopa niin lujasti, että osti Vuorenmaan käytetyn auton syksyllä 2000.Aaltonen, Jarmo. Helsingin Sanomat 12.8.2000. Kärnä luottaa Vuorenmaahan kuin vuoreen. Kärnä oli taitava valtuuston puheenjohtaja. Joulukuussa 2000 Metallin valtuuston kokouksessa esiintyi tyytymättömyyttä mm. vuorolisistä ja luottamushenkilöiden palkkioista. Esitystä kannatettiin, mutta puheenjohtaja Kärnä junaili esityksen niin, että äänestys jätettiin käyttämättä.Vuoristo, Pekka. Helsingin Sanomat 14.12.2000. Metallin valtuusto ylisti saavutettua palkkaratkaisua Kärnä esiintyi pääosassa vuonna 2004 pitkässä dokumenttielokuvassa Työväenluokka.

 Näkemykset 
 Seksuaali- ja sukupuolipolitiikka 
Kärnä äänesti eduskunnassa sukupuolineutraalin avioliittolain puolesta marraskuussa 2014.

 Lähteet 

 Aiheesta muualla 
 Jukka Kärnän kotisivu


Luokka:Kansanedustajat
Luokka:Kymen vaalipiiri
Luokka:Suomen Sosialidemokraattisen Puolueen poliitikot
Luokka:Imatran kaupunginvaltuutetut
Luokka:Elävät henkilöt
Luokka:Vuonna 1955 syntyneet